FSMART ร่วมงาน Opportunity Day
FSMART ร่วมงาน Opportunity day เพื่อชี้แจงข้อมูลทางการเงินแก่นักลงทุน นักวิเคราะห์หลักทรัพย์ และผู้ที่สนใจ พร้อมนำเสนอข้อมูลการดำเนินงาน
4 มี.ค. 2560

นายสมชัย สูงสว่าง กรรมการผู้จัดการ (ขวา) และนายณรงค์ศักดิ์ เลิศทรัพย์ทวี ผู้ช่วยกรรมการผู้จัดการ บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำช่องทางการชำระเงินที่มีเครือข่ายมากที่สุดในประเทศไทยผ่าน “ตู้เติมเงินออนไลน์บุญเติม” ร่วมนำเสนอข้อมูล ในงานบริษัทจดทะเบียนพบนักลงทุน (Opportunity day) เพื่อชี้แจงข้อมูลทางการเงินแก่นักลงทุน นักวิเคราะห์หลักทรัพย์ และผู้ที่สนใจ โดยในไตรมาส 4 บริษัทมีรายได้ 737 ล้านบาท กำไร 133 ล้านบาท เพิ่ม 51% และ 73 % จากงวดเดียวกันปีก่อน และปี 2559 มีรายได้ 2,427 ล้านบาท เพิ่ม44% และกำไร 420 ล้านบาท เพิ่ม55 % จากปีก่อน พร้อมเดินหน้าขยายตู้เพิ่ม 120,000 ตู้ปีนี้ ณ อาคารตลาดหลักทรัพย์แห่งประเทศไทย